PATVIRTINTA

 Neringos savivaldybės tarybos

 2021 m. sausio 28 d. sprendimu Nr. T1-4

**NERINGOS** **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2020 METŲ ATASKAITA**

**I SKYRIUS**

**ĮVADAS**

Neringos savivaldybės visuomenės sveikatos 2020 m. programa, jos pajamų ir išlaidų sąmata buvo patvirtinta Neringos savivaldybės tarybos 2020 m. gegužės 28 sprendimu
Nr. T1-85 „Dėl Neringos savivaldybės 2020 metų visuomenės sveikatos rėmimo specialiosios programos, jos pajamų ir išlaidų sąmatos patvirtinimo“.

Savivaldybės visuomenės sveikatos rėmimo specialiosios programos (toliau – Programa) lėšos buvo paskirstytos finansuoti Programos 7 priemones:

1. „Jogos mankštos paplūdimyje – sveikos gyvensenos ugdymas ir propagavimas Nidos ir Juodkrantės centriniuose paplūdimiuose“ (tęstinis nuo 2007 m.), vykdytojas – Lietuvos jogos asociacija, 5000,00 Eur;
2. „Sveika ir sportuojanti visuomenė“, vykdytojas – Neringos socialinių paslaugų centras, 1800,00 Eur;
3. „Nidos joga“, vykdytojas – Viešoji įstaiga „Menų vektoriai“, 3700 Eur;
4. „Mankštų organizavimas gyventojams rudens–žiemos sezono metu“, vykdytojas – Neringos savivaldybės administracija, 1200,00 Eur;
5. „Susipažinimas su Tibiriados bendruomene Zarasuose“, vykdytojas – Neringos sveikatos klubas „Esuva“, 900,00 Eur;
6. „Būk aktyvus visus metus“, vykdytojas – Asociacija „Preilos bendruomenė“, 532,00 Eur;
7. „Garso terapijos seansai“, vykdytojas – VšĮ „Sveikas garsas“, 800,00 Eur.

 Visų įgyvendintų priemonių vykdytojai pateikė ataskaitas, patvirtintas Neringos savivaldybės visuomenės sveikatos rėmimo specialiosios programos lėšomis finansuojamų priemonių konkurso organizavimo, priemonių vertinimo, lėšų naudojimo ir atskaitomybės tvarkos aprašu, patvirtintu Neringos savivaldybės administracijos direktoriaus 2020 m. kovo 3 d. įsakymu Nr. V13-78 „Dėl Neringos savivaldybės visuomenės sveikatos rėmimo specialiosios programos priemonių sudarymo, įgyvendinimo, lėšų skyrimo ir atskaitomybės tvarkos aprašo patvirtinimo“. Už neįgyvendintas veiklas priemonių vykdytojai, nepanaudoję visų jiems skirtų lėšų, grąžino jas pagal sudarytose sutartyse nustatytą terminą į nurodytą administracijos sąskaitą.

 Nepanaudotos Programos lėšos, gautos iš savivaldybės biudžeto, grąžinamos į savivaldybės biudžetą, gautos iš Savivaldybės aplinkos apsaugos rėmimo specialiosios programos, grąžinamos į Savivaldybės aplinkos apsaugos specialiąją programą, kitos gautos lėšos naudojamos kitais metais.

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų, tūkst. Eur** |
| 1. | Savivaldybės biudžeto lėšos | 12,00 |
| 2. | Savivaldybės aplinkos apsaugos rėmimo specialiosios programos lėšos | 1,932 |
| 3.  | Savanoriškos fizinių ir juridinių asmenų įmokos | 0,00 |
| 4.  | Kitos lėšos | 0,00 |
| 5. | Lėšų likutis ataskaitinių biudžetinių metų pradžioje | 0,00 |
| **Iš viso:** | **13,932** |

**III SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos / priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota****lėšų, tūkst. Eur** |
| 1. Savivaldybės kompleksinės programos |
|  |  |  |  |  |
| 2. Savivaldybės strateginio veiklos plano priemonės |
| 2.5. | Fizinio aktyvumo skatinimas | 5 | 12,232 | 6,185 |
| 3. Bendruomenių vykdytų programų / priemonių rėmimas |
| 2.8. | Psichinės sveikatos stiprinimas | 2 | 1,7 | 1,7 |
| 4. Kita |
| - | - | - | - | - |
|  |  | **Iš viso lėšų:** | **13,932** | **7,885** |

\_\_\_\_\_\_\_\_\_\_\_\_\_\_\_\_\_\_\_\_\_